Document ID: 32000D0390

Komisijas Lēmums
(2000. gada 7. jūnijs),
ar ko principā atzīst, ka sīkai izpētei ir iesniegta pilna dokumentācija, lai EXP60707B (acetamiprīds) iespējami iekļautu I pielikumā Padomes Direktīvai 91/414/EEK par augu aizsardzības līdzekļu laišanu tirgū
(izziņots ar dokumentu Nr. C(2000) 1562)
(2000/390/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 1999/80/EK [2], un jo īpaši tās 6. panta 3. punktu,
tā kā:
(1) Direktīva 91/414/EEK (turpmāk "Direktīva") paredz izstrādāt tādu Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā.
(2) 1999. gada 22. oktobrī Nisso Chemical Europe Gmbh iesniedza Grieķijas iestādēm dokumentāciju par aktīvo vielu EXP60707B (acetamiprīds).
(3) Minētās iestādes informēja Komisiju par dokumentācijas sākotnējās pārbaudes rezultātiem, lai nodrošinātu to, ka tajā ir visa II pielikumā paredzētā informācija un par vismaz vienu augu aizsardzības līdzekli, kas satur attiecīgo aktīvo vielu - visa Direktīvas III pielikumā paredzētā informācija. Pēc tam saskaņā ar 6. panta 2. punktu iesniedzējs iesniedza dokumentāciju Komisijai un citām dalībvalstīm.
(4) EXP60707B (acetamiprīds) dokumentāciju 2000. gada 22. februārī nosūtīja Pastāvīgajai augu veselības komitejai.
(5) Direktīvas 6. panta 3. punkts paredz oficiālu apstiprinājumu Kopienas līmenī, ka iesniegtā dokumentācija atbilst II pielikumā paredzētajām informācijas prasībām un - vismaz vienam augu aizsardzības līdzeklim, kura sastāvā ir attiecīgā aktīvā viela - direktīvas III pielikuma prasībām.
(6) Šis apstiprinājums ir nepieciešams, lai varētu veikt dokumentācijas sīku izpēti un ļautu dalībvalstīm izsniegt pagaidu atļaujas tiem augu aizsardzības līdzekļiem, kas satur attiecīgo aktīvo vielu, vienlaikus ievērojot Direktīvas 8. panta 1. punktā paredzētos nosacījumus un jo īpaši nosacījumu par aktīvās vielas un augu aizsardzības līdzekļa precīzu novērtēšanu, ņemot vērā Direktīvā paredzētās prasības.
(7) Minētais lēmums neliedz pieprasīt papildu datus vai informāciju no iesniedzēja, lai precizētu atsevišķus dokumentācijas jautājumus. Ziņotājas dalībvalsts lūgums iesniegt papildu datus, kas nepieciešami, lai precizētu dokumentāciju, neietekmē 9. apsvērumā minēto ziņojuma iesniegšanas termiņu.
(8) Dalībvalstis un Komisija vienojas, ka Grieķija veiks EXP60707B (acetamiprīds) dokumentācijas sīku izpēti.
(9) Grieķija pēc iespējas ātrāk, vēlākais gada laikā pēc šā lēmuma publicēšanas dienas ziņos Komisijai par pārbaudes secinājumiem, pievienojot visus ieteikumus attiecībā uz iekļaušanu vai neiekļaušanu un visus ar to saistītos nosacījumus.
(10) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Turpmāk minētā dokumentācija atbilst datu un informācijas prasībām, kas paredzētas II pielikumā un - vismaz vienam augu aizsardzības līdzeklim, kas satur aktīvo vielu - Direktīvas III pielikuma prasībām, ņemot vērā piedāvātos lietojuma veidus:
dokumentācija, ko Nisso Chemical Europe Gmbh iesniedzis Komisijai un dalībvalstīm, lai iekļautu EXP60707B (acetamiprīds) kā aktīvo vielu Direktīvas 91/414/EEK I pielikumā un ko Pastāvīgajai augu veselības komitejai nosūtīja 2000. gada 22. februārī.
2. pants
Šis lēmums ir adresēts dalībvalstīm.
Briselē, 2000. gada 7. jūnijā

Labels: 0
3
6